કશા જ કારણ વગરની ઉદાસી દુઃખનું સૌથી નાનું એકમ છે અને એના બીજા અંતિમે છે ડિપ્રેશન. આ બંનેની વચ્ચે દુઃખના વિવિધ તબક્કાઓ હોય છે. આ દરેક તબક્કાની માત્રા ઓછી વત્તી હોવાની. દુઃખના ગ્રે શેડ્ઝ ઘણા છે. ગમગીની, વ્યથા, શોક, વિશાદ, ખેદ, ગ્લાનિ, હતાશા, દિલગીરી, નિરાશા, વ્યગ્રતા, અકળામણ, ઉચાટ, સેલ્ફપિટી અર્થાત્ જાતને કોસ્યા કરવી યાને કિ આત્મદયા, તલસાટ, એકલવાયાપણું, હતોત્સાહ, નાસીપાસ અને ડિજેક્શન યાને કિ તરછોડાયા હોવાની લાગણી.